ར་བློ་ཁ་ཕྱོགས་ཙམ་གྱིས། །རྟོགས་ནུས་དོན་ཡིན་མངོན་སུམ་ཚུལ་ལ་
ནི། །ཅིག་ཅར་རྟོགས་པ་ཁོ་ནར་དགོངས་པར་སྣང༌། །གཟུགས་བརྙན་བྱད་བཞིན་སྒྱུ་མ་
རྟ་གླང་དང་། །རྨི་ལམ་སྣང་བ་ཁང་ཁྱིམ་མིན་ཤེས་པས། །དེ་དག་རང་བཞིན་མེད་པར་
ཤེས་པ་ཡི། །ཆ་ཙམ་བསྐྲུན་པར་ནུས་པ་མ་ཡིན་ནོ། །གཉིས་པ་ནི། སྔར་བཤད་དགག་བྱའི་
ཚད་ངོས་མ་ཟིན་པར། །ཡུལ་རྣམས་རིགས་པས་གསིལ་ཚེ་མ་རྙེད་པས། །དཔྱོད་མཁན་
བློ་ཡང་འདི་དང་འདྲ་འོ་ཞེས། །མེད་པར་ངེས་མཁན་ཉིད་ཀྱང་གཏན་མེད་དགོས། །འདི་
ཡིན་འདི་མིན་ངེས་པ་མེད་བཞིན་དུ། །སྣང་བ་བན་བུན་སྣ་ཚོགས་འཆར་བ་ཡང་། །རྟེན་
འབྲེལ་བཤིག་པའི་ཆད་ལྟའི་མཉམ་རྗེས་ཡིན། །དགག་བྱ་ཁེགས་པའི་གནད་སྒོམ་མ་
བསྐྱངས་པར། །ཅི་ཡང་ཡིད་ལ་མི་བྱེད་ཡུན་རིང་དུ། །བསྐྱངས་པའི་རྗེས་སུ་དུ་བ་འཇའ་
ཚོན་ལྟར། །སྙི་ཞིང་སྲབ་ལ་བཀྲག་མེད་འཆར་བ་ཡང་། །ཐོགས་བཅས་རགས་པ་བཀག་
ཙམ་མཉམ་རྗེས་ཡིན། །རང་བཞིན་གྱིས་གྲུབ་འགའ་ཡང་མེད་པ་དང་། །རྒྱུ་འབྲས་སྐྱོན་
མེད་འཇོག་ཐུབ་གཉིས་ཚོགས་འདི། །གང་གི་ཚད་མས་གྲུབ་དེས་ཟབ་ལམ་རྙེད། །གཉིས་
པ་ཐབས་གང་ལ་བརྟེན་ནས་སྒྱུ་མ་ལྟ་བུར་འཆར་ཚུལ་ནི། དེ་ཕྱིར་མཉམ་པར་བཞག་ཚེ་
མཚན་འཛིན་གྱི། །དམིགས་གཏད་ཁེགས་ལ་ནམ་མཁའ་ལྟ་བུ་ཡི། །སྟོང་པ་སྒོམ་པ་གནད་
དུ་སོང་བ་ན། །དེ་ལས་ལངས་ནས་ཡུལ་སྣང་བལྟས་པའི་ཚེ། །རྗེས་ཐོབ་སྒྱུ་མ་ལྟ་བུར་
ངང་གིས་འཆར། །དེ་བཞིན་སྟོང་ཕྱོགས་དཔྱད་སྒོམ་ཤུགས་དྲག་གིས། །ངེས་དྲངས་རྗེས་
སུའང་སྔར་བཞིན་སྒྱུ་མ་ལྟར། །འཆར་ཕྱིར་སྒྱུ་མ་ལྟར་སྒོམ་ཟུར་ན་མེད། །མདོར་ན་རང་གི་
རྒྱུད་ཀྱི་མ་རིག་པས། །ཇི་ལྟར་སྒྲོ་བཏགས་དགག་བྱའི་སྤྱི་ཤར་ནས། །རང་བཞིན་དེ་འདྲ་
ཡོད་ན་ཐ་དད་དང་། །ཡང་ན་གཅིག་ལས་མི་འདའ་གཉིས་ཀ་ལའང་། །གནོད་བྱེད་
ཡོད་ལུགས་ལེགས་པར་དམིགས་ཕྱེད་པའི། །ངེས་པ་དྲངས་མཐར་གང་ཟག་རང་བཞིན་
54

ལམ་རིམ་ལེགས་གསུངས་ཀུན་གྱི་ཉིང་ཁུ།
འབྱུང་།
གྱིས། །གྲུབ་པ་ཅུང་ཟད་ཙམ་ཡང་མེད་དོ་ཞེས། །སྔར་གྱི་རིགས་པའི་སྟོབས་ཀྱིས་ཐག་ཆོད་
།སྟོང་ཕྱོགས་ལ་ནི་དེ་འདྲ་མང་དུ་སྦྱངས། །དེ་ནས་གང་ཟག་ཐ་སྙད་བསྙོན་མེད་
རྣམས། །འཆར་དུ་བཅུག་ནས་རང་བཞིན་མེད་པ་ལ། །རྟེན་འབྲེལ་འཐད་ལུགས་རྣམས་
ལ་ངེས་རྙེད་བྱ། །དེ་ཡི་མཐུན་དཔེར་གཟུགས་བརྙན་བྱད་བཞིན་གྱིས། །སྟོང་ཡང་བྱད་
དང་ཆེ
་མེ་ལོང་རྐྱེན་ལས་སྐྱེ། །དེ་བཞིན་གང་ཟག་ངོ་བོས་མ་གྲུབ་ཀྱང་། །ལས་ཉོན་སོགས་
ལས་སྐྱེ་ཞིང་མྱོང་བ་པོར། །འཐད་པའི་ཚུལ་རྣམས་ཡང་ཡང་དྲན་པར་བྱ། །
གཉིས་པ་ཆོས་ཀྱི་བདག་མེད་གཏན་ལ་དབབ་པ་ལ་གཉིས། སྔར་བཤད་པའི་རིགས་པ་
ཁ་སྤོས་ནས་འགོག་པ་དང༌། སྔར་མ་བཤད་པའི་རིགས་པ་གཞན་གྱིས་དགག་པའོ། །དང་པོ་
ནི། དེ་ནས་ཆོས་ཀྱི་བདག་མེད་བསྒོམས་པ་ནི། །སྔར་བཤད་རིགས་པ་སྤོས་པས་ངེས་
པར་འགྲུབ། །གཉིས་པ་སྔར་མ་བཤད་པའི་རིགས་པ་གཞན་གྱིས་དགག་པ་ལ་གཉིས། རྟེན་
འབྱུང་གི་གཏན་ཚིགས་བསྟན་པ། དེ་དང་རིགས་པ་སྔ་མས་འདུས་མ་བྱས་ཀྱང་བདེན་མེད་དུ་
འགྲུབ་ཚུལ་ལོ། །དང་པོ་ནི། གཞན་ཡང་བརྟེན་ནས་མ་སྐྱེས་འབྲས་བུ་དང་། །རང་གི་ཆ་ལ་
མ་ལྟོས་ཆ་ཅན་མེད། །དེ་ཕྱིར་བརྟེན་ནས་སྐྱེས་དང་བརྟེན་ནས་བཏགས། །གང་ལ་བརྟེན་
པ་དེ་དང་རང་བཞིན་གྱིས། །གཅིག་དང་ཐ་དད་བརྟགས་ནས་བདེན་གྲུབ་དགག །གཉིས་
པ་ནི། དེས་ན་འགོག་པ་ནམ་མཁའ་མྱང་འདས་སོགས། །ཐོབ་བྱ་གཞལ་བྱ་དེ་བཞིན་
སྐྱབས་གནས་སུ། །འཇོག་པ་རང་བཞིན་གྲུབ་ལ་མི་འཐད་ཕྱིར། །ཐ་སྙད་དབང་གིས་
མཚན་མཚོན་རྣམ་དབྱེ་འཐད། །གཞན་དུ་འབྲེལ་མེད་ཐམས་ཅད་མཚན་མཚོན་
འགྱུར། །གལ་ཏེ་འབྲེལ་བ་འདོད་ན་བདེན་གྲུབ་ཉམས། །གཅིག་དང་ཐ་དད་བརྟགས་པའི་
རིགས་པས་ཀྱང་། །འདུས་མ་བྱས་ཀྱི་ཆ་དང་ཆ་ཅན་གཉིས། །རང་བཞིན་གཅིག་དང་ཐ་
དད་བརྟག་བྱ་སྟེ། །འདིས་ཀྱང་རང་བཞིན་མེད་པར་བདེ་བླག་འགྲུབ། །
གསུམ་པ་ཀུན་རྫོབ་དང་དོན་དམ་གྱི་བདེན་པ་རྣམ་པར་བཞག་པ་ལ་གསུམ། བདེན་
55

བྱང་ཆུབ་ལམ་གྱི་རིམ་པའི་ཁྲིད་ཡིག
གཉིས་གང་ལ་འབྱེད་པའི་གཞི་དང་ཇི་ལྟར་དུ་ཕྱེ་བའི་གྲངས། དེ་ལྟར་དུ་ཕྱེ་བའི་དོན། ཕྱེ་བ་
སོ་སོའི་དོན་བཤད་པའོ། །དང་པོ་ནི། ཤེས་བྱ་ཙམ་ལ་བདེན་པ་གཉིས་སུ་ཕྱེ། །གཉིས་པ་
ནི། བདེན་གཉིས་ངོ་བོ་གཅིག་ཀྱང་ལྡོག་པས་དབྱེ། །གསུམ་པ་ཕྱེ་བ་སོ་སོའི་དོན་བཤད་
པ་ལ་གསུམ། ཀུན་རྫོབ་བདེན་པ་དང༌། དོན་དམ་བདེན་པ་དང་། བདེན་གཉིས་ཀྱི་གྲངས་
ངེས་བསྟན་པའོ། །དང་པོ་ལ་གསུམ། ཀུན་རྫོབ་དང་བདེན་པའི་སྒྲ་དོན་བཤད་པ། ཀུན་
རྫོབ་བདེན་པའི་མཚན་ཉིད། ཀུན་རྫོབ་ཀྱི་དབྱེ་བའོ། །དང་པོ་ནི། གཟུགས་སོགས་དངོས་
རྣམས་ཀུན་རྫོབ་ཙམ་དུ་ནི། །མ་རིག་སྤངས་པའི་གང་ཟག་རྣམས་ཀྱིས་གཟིགས། །གང་ཟག་
བདེན་འཛིན་ཅན་དེའི་བདེན་འཛིན་ངོར། །བདེན་པས་དངོས་རྣམས་ཀུན་རྫོབ་བདེན་ཞེས་
བསྙད། །ཀུན་རྫོབ་བདེན་པ་བདེན་འཛིན་གྱིས་མ་གྲུབ། །བདེན་འཛིན་ངོར་ནི་བདེན་པ་ཙམ་
གྱིས་ཀྱང་། །ཀུན་རྫོབ་བདེན་པ་ཡིན་པར་འཇོག་པ་མིན། །བདེན་འཛིན་སྤངས་པའི་གང་ཟག་
རྣམས་ཀྱི་ངོར། །ཀུན་རྫོབ་ཡ་གྱལ་བདེན་པ་བཞག་ཏུ་མེད། །འོན་ཀྱང་དེའི་ངོར་ཀུན་རྫོབ་
བདེན་པ་འཇོག །གཉིས་པ་ནི། གང་ལ་ཐ་སྙད་ཚད་མ་ཐ་སྙད་པའི། །ཚད་མར་སོང་བའི་ཚུལ་
གྱིས་རྙེད་པའི་དོན། །ཀུན་རྫོབ་བདེན་པའི་མཚན་ཉིད་སྐྱོན་མེད་ཡིན། །གསུམ་པ་ནི། ཤེས་
པ་རང་མཚན་འདོད་པའི་རང་རྒྱུད་པ། །ཡུལ་ཅན་ཡང་ལོག་མི་འདོད་ཡུལ་ལ་སྨྲ། །ལུགས་
འདིར་འཇིག་རྟེན་ཐ་སྙད་ཚད་མ་ཡི། །ཡང་ལོག་དབྱེ་བ་འབྱེད་པ་བཞད་གད་གནས། །དེ་
ཕྱིར་འཇིག་རྟེན་ལྷན་སྐྱེས་བློ་འགའི་ངོར། །ཡང་ལོག་དབྱེ་བ་གསུངས་ཀྱང་རྒྱུ་མཚན་
དེས། །ལུགས་འདིར་ཀུན་རྫོབ་ཡང་ལོག་ཡོད་མི་འགྲུབ། །སྣང་ཚུལ་གནས་ཚུལ་མཐུན་པའི་
ཀུན་རྫོབ་ནི། །མི་སྲིད་དེ་ཕྱིར་ལོག་པ་ཉིད་དུ་ཟད། །
གཉིས་པ་དོན་དམ་བདེན་པ་བསྟན་པ་ལ་གསུམ། དོན་དམ་དང་བདེན་པའི་དོན་བཤ
པ། དོན་དམ་བདེན་པའི་མཚན་ཉིད་བཤད་པ། དོན་དམ་པའི་དབྱེ་བ་བཤད་པའོ། །དང་
ནི། དོན་ཡིན་དམ་པའང་ཡིན་པས་དོན་དམ་དང་། །དེ་ཉིད་བསླུ་བ་མེད་ཕྱིར་བདེན་
56

ལམ་རིམ་ལེགས་གསུངས་ཀུན་གྱི་ཉིང་ཁུ།
པར་བཤད། །གཉིས་པ་དོན་དམ་བདེན་པའི་མཚན་ཉིད་བཤད་པ་ལ་གཉིས། དངོས་ཀྱི་དོན་
དང༌། རྩོད་པ་སྤང་བའོ། །དང་པོ་ནི། གང་ལ་རིགས་ཤེས་ཚད་མ་རིགས་ཤེས་ཀྱིས། །ཚད་
མར་སོང་བའི་ཚུལ་གྱིས་རྙེད་པའི་དོན། །དོན་དམ་བདེན་པའི་མཚན་ཉིད་དཔྱད་བཟོད་
མེད། །ཡོད་ཀུན་ཐ་སྙད་དབང་གིས་ཡོད་འཇོག་ཀྱང་། །ཐ་སྙད་དབང་གིས་གང་གཞག་
ཡོད་མ་ཁྱབ། །ལུགས་འདིར་འགོག་བདེན་མྱང་འདས་དོན་དམ་བཞེད། །འོན་ཀྱང་དེ་
ཡོད་ཐ་སྙད་དབང་གིས་འཇོག །གཉིས་པ་ནི། སངས་རྒྱས་ཇི་ལྟ་མཁྱེན་པའི་ཡེ་ཤེས་
ལ། །སྣང་གཟིགས་གཉིས་ཕྱེ་གཟིགས་ངོར་གཉིས་སྣང་ལོག །ཁ་ཅིག་མྱང་འདས་ཤེས་བྱ་
མིན་པ་དང་། །སངས་རྒྱས་ས་ན་ཤེས་རྒྱུད་མེད་པར་འདོད། །མ་རིག་བདེ་ཐོབ་བརྩོན་པ་
དོན་མེད་འགྱུར། །སེམས་ཀྱི་རྒྱུ་བའང་རྣམ་རྟོག་ལ་དགོངས་ཕྱིར། །ཡུལ་རྣམས་བདེན་
སྣང་སངས་རྒྱས་རང་སྣང་གི །དབང་བྱས་མིན་ཡང་གཞན་ལ་སྣང་བ་སྣང་། །དེ་ཀུན་རྣམ་
མཁྱེན་མངའ་བའི་གནད་ཀྱིས་སོ། །ཇི་ལྟ་ཇི་སྙེད་མཁྱེན་པའི་སངས་རྒྱས་ཀྱི། །ཡེ་ཤེས་དེ་
དག་ངོ་བོ་གཅིག་ཡིན་ཀྱང་། །སྔ་མ་རིགས་ཤེས་ཕྱི་མ་ཐ་སྙད་པར། །འཇོག་པ་ཡུལ་གྱི་
རྙེད་ཚུལ་དབང་གིས་ཡིན། །དེ་ཕྱིར་མཁྱེན་གཉིས་ཡུལ་གཉིས་མི་འགལ་ཡང་། །ཡུལ་
ཅན་གཉིས་ནི་འགལ་བ་ཁོ་ནར་བཞེད། །གསུམ་པ་ནི། དོན་དམ་བདེན་ལ་ཕྱེ་ན་བཅུ་དྲུག་
སྟེ། །བསྡུ་ན་བདག་མེད་རྣམ་པ་གཉིས་སུ་ངེས། །དངོས་དང་མཐུན་པའི་དོན་དམ་ཐ་སྙད་
ནི། །རང་རྒྱུད་སྨྲ་བ་ཆེན་པོ་རྣམས་ཀྱིས་བཞེད། །འདི་ལ་རྣམ་གྲངས་ཡིན་མིན་ཐ་སྙད་
ནི། །བོད་ཀྱིས་བཏགས་ཀྱང་སྔ་མའི་དགོངས་པ་ནི། །རྟོག་མེད་རྟོག་བཅས་རིགས་ཤེས་
ཡུལ་བཅས་པ། །སྔ་མ་གཉིས་དངོས་ཕྱི་མ་གཉིས་མཐུན་པའི། །དོན་དམ་ཉིད་དུ་འཇོག་པ་
དགོངས་པར་སྣང་། །དེ་ཡང་བདེན་སྤྲོས་གཉིས་སྣང་སྤྲོས་པ་གཉིས། །སྔ་མའི་ངོར་མེད་
ཕྱི་མར་གཉིས་སྣང་ཡོད། །དེ་བཞིན་ཡུལ་གྱི་ཆོས་ཉིད་གཉིས་ལ་ཡང་། །སྔ་མའི་ཡུལ་ཅན་
ངོ་དེར་སྤྲོས་གཉིས་བྲལ། །ཕྱི་མར་བདེན་ཙམ་ལོག་པའི་དབང་གིས་བཞག །བསླུ་དང་མི་
།
57

བྱང་ཆུབ་ལམ་གྱི་རིམ་པའི་ཁྲིད་ཡིག
བསླུའི་ཕུང་གསུམ་མི་སྲིད་ཕྱིར། །ཤེས་བྱ་འདི་ལ་བདེན་པ་གཉིས་གྲངས་ངེས། །
གཉིས་པ་ལྷག་མཐོང་གི་རབ་དབྱེ་ནི། ”རྣམ་པར་འབྱེད་དང་ རབ་ཏུ་རྣམ་འབྱེད་
”རྣམ་པར་འབྱེད་དང་རབ་ཏུ་རྣམ་འབྱེད་
།”རྟོག་‘དཔྱོད་གཉིས་གཉིས་ཕྱེ་བས་ངོ་བོ་བཞི། ། སོ་སོར་རྟོག་དང་ ཡོངས་སུ་ཚོལ་
བ་དང་། ། མཚན་མ་ལས་བྱུང་སྒོ་གསུམ་ལྷག་མཐོང་འདོད། །’དོན་དང་ དངོས་པོ་
”མཚན་ཉིད་“ཕྱོགས་དང་“དུས། ། རིགས་པ་ཡོངས་སུ་ཚོལ་རྣམས་ཚོལ་བ་དྲུག །མདོར་
ན་དེ་ལྟར་ཚོལ་ལུགས་དྲུག་བྱས་པས། །ངོ་བོ་ཉིད་བཞིའི་ལྷག་མཐོང་འགྲུབ་པ་
འོ། །བསྒྲིམས་ཏེ་འཇུག་པ་ལ་སོགས་ཡིད་བྱེད་བཞི། །ལྷག་མཐོང་ལ་ཡང་ཡོད་པར་
ཉན་སར་གསུངས། །གསུམ་པ་ལྷག་མཐོང་སྒོམ་པའི་ཚུལ་ལ་གསུམ།ཞི་གནས་ལ་བརྟེན་
ནས་ལྷག་མཐོང་སྒོམ་པར་གསུངས་པའི་དོན་བསྟན་པ། ལུགས་དེ་ཐེག་པ་ཆེ་ཆུང་གང་གི་
ལམ་གང་གི་དབང་དུ་བྱས་པ། ཞི་གནས་ལ་བརྟེན་ནས་ལྷག་མཐོང་སྒོམ་ཚུལ་དངོས་བསྟན་
པའོ། །དང་པོ་ནི། ཞི་ལྷག་དམིགས་པས་མི་འབྱེད་བདེན་པ་གཉིས། །རེ་རེ་ལ་དམིགས་
ཞི་ལྷག་གཉིས་གཉིས་ཡོད། །གཉིས་པ་ནི། རྣལ་འབྱོར་བླ་མེད་རྫོགས་རིམ་མཉམ་
གཞག་ཚེ། །ལྷག་མཐོང་དཔྱད་སྒོམ་གཞུང་གཞན་ལྟར་མི་དགོས། །འོན་ཀྱང་རྩེ་
གཅིག་ལྟ་ཐོག་འཇོག་པར་བཞེད། །གསུམ་པ་ནི། དཔྱད་སྒོམ་འཇོག་སྒོམ་གཉིས་ཀྱི་
སྐྱོང་ཚུལ་ལ། །ཞི་ལྷག་བློ་ཆ་མཉམ་པར་བསྒྲུབ་པའི་ཐབས། །ཞི་གནས་རྟ་ལ་སྐྱོན་
པའི་དཔྱད་སྒོམ་དང་། །བར་བར་དུ་ནི་འཇོག་སྒོམ་སྤེལ་མར་བྱ། །ཁ་ཅིག་རྟོག་པ་
ཇི་ཙམ་གོམས་ན་ཡང་། །དེ་ལས་མི་རྟོག་ཡེ་ཤེས་མི་འབྱུང་ཟེར། །ཟག་བཅས་ཟག་
མེད་འཇིག་རྟེན་འཇིག་རྟེན་འདས། །སོ་སྐྱེ་ལས་ནི་འཕགས་པ་ལ་སོགས་པ། །སྔ་
མ་རྣམས་ལས་ཕྱི་མ་མི་འབྱུང་འགྱུར། །རྒྱུ་འབྲས་རིགས་མི་འདྲ་བར་མཚུངས་ཕྱིར་
།ཁ་ཅིག་ཆོས་ཉིད་བློ་ལས་འདས་གྱུར་པས། །བློ་གང་གིས་ཀྱང་དེ་སྒོམ་མི་ནུས་
རོ།
སོ། །བསམ་མི་ཁྱབ་དང་བློ་འདས་ལ་སོགས་པ། །ཐོས་བསམ་ཙམ་གྱིས་ཤེས་རློམ་
58

ལམ་རིམ་ལེགས་གསུངས་ཀུན་གྱི་ཉིང་ཁུ།
དགག་ཕྱིར་ཡིན། །ཟབ་དོན་བདེན་འཛིན་དགག་ཕྱིར་ཡིན་པར་གསུངས། །གཞན་
དུ་ལུང་རིགས་དུ་མས་གནོད་ཕྱིར་རོ། །བཞི་པ་བསྒོམས་པས་ལྷག་མཐོང་གྲུབ་པའི་ཚད་
ནི། སྦྱོར་བའི་ཆོས་དྲུག་ཐུན་དང་ཐུན་རྗེས་མཚམས། །བྱིང་རྒོད་སེལ་ལ་
པ་དྲན་ཤེས་
བསྐུལ་བ་སོགས། །གནད་ཀྱིས་ཟིན་པའི་གནས་ཆའི་ངང་ཉིད་ནས། །སོ་སོར་རྟོག་
པའི་ཤེས་རབ་ཀྱིས་དཔྱད་པས། །སྔར་བཤད་ཤིན་སྦྱངས་རྫོགས་པ་དེ་དྲངས་ཚེ། །ལྷག་
མཐོང་ཐོབ་ཅིང་ཟུང་འབྲེལ་ཉིད་ཀྱང་ཐོབ། །གསུམ་པ་དེ་གཉིས་ཟུང་དུ་འབྲེལ་ཚུལ་
ནི། དེ་ལ་ཞི་ལྷག་གཉིས་ནི་ཟུང་ཡིན་ལ། །འབྲེལ་བ་ཕན་ཚུན་བཅིངས་ནས་འཇུག་
པའི་དོན། །དཔྱད་སྟོབས་ཀྱིས་དྲངས་ཞི་གནས་ཐོབ་པའི་ཚེ། །ཆོས་རབ་འབྱེད་དང་རྩེ་
གཅིག་ཞི་གནས་གཉིས། །མཚུངས་ལྡན་འདྲེས་ཏེ་ཆ་མཉམ་འཇུག་པའོ། །ཚུལ་འདི་ཇི་
ལྟ་ཇི་སྙེད་གང་ལའང་འདྲ། །དེ་ལྟར་བཤེས་གཉེན་ནས་བཟུང་ཞི་ལྷག་བར། །མཁས་
པའི་ཉམས་ལེན་རྣམ་པར་ངེས་པའི་སྒོ། །གོ་སླའི་ཚིགས་སུ་བཅད་པས་རབ་མངར་
བར། །རང་ཉིད་ལམ་འདི་སྐལ་བཟང་བྱ་ཕྱིར་ཡིན། །
གཉིས་པ་ཁྱད་པར་རྡོ་རྗེ་ཐེག་པ་ལ་བསླབ་ཚུལ་ནི། འདི་ན་ཐུན་མོང་ལམ་སྦྱངས་ཤེས་
ལྡན་དག །ཟབ་མོ་རྡོ་རྗེ་ཐེག་པའི་དགའ་སྟོན་ལ། །འཇུག་པའི་བློ་གྲོས་ཁུར་ཆེན་འདེགས་
བཟོད་ན། །བྱ་སྤྱོད་རྣལ་འབྱོར་ལམ་གྱི་ཚུལ་ཤེས་ནས། །སྨིན་བྱེད་དབང་བཞིའི་ཆུ་བོ་ངེས་
འཐུངས་ལ། །གྲོལ་བྱར་རིམ་གཉིས་ལམ་ལ་བདེ་བར་རོལ། །འདིར་འབད་དགེ་བ་ཉིན་
མོའི་འོད་ཟེར་དེས། །སྐྱེ་དགུའི་བློ་ཡི་མུན་པ་རབ་བསལ་ནས། །རྒྱལ་བ་དགྱེས་པའི་ལམ་
བཟང་ཡོངས་རྫོགས་ཀྱི། །འབྲས་བུའི་གོ་འཕང་མཆོག་ཏུ་ངེས་འབྱོར་ཤོག །
ཅེས་བྱང་ཆུབ་ལམ་གྱི་རིམ་པ་ནས་འབྱུང་བའི་ཉམས་ལེན་གྱི་སྒོ་རྣམ་པར་ངེས་པ་ལེགས་གསུངས་ཀུན་གྱི་ཉིང་ཁུ་ཞེས་བྱ་བ་འདི་
ནི། སྒོམ་ཆེན་ངག་གི་དབང་པོ་གཞན་ལ་ཕན་པའི་སྡེ་ཞེས་བྱ་བས། ཟེ་གདོང་དཀར་པོ་ཉི་ཤར་དུ་སྦྱར་བ་འདིས་ཀྱང་རྒྱལ་བའི་བསྟན་པ་
ཡུན་རིང་དུ་གནས་ལ་དར་ཞིང་རྒྱས་པར་གྱུར་ཅིག །། །སརྦ་མངྒ་ལཾ།
59